પૌરાણિક માન્યતા પ્રમાણે ભરવાડોએ જ્યારે આ મૂર્તિને પહેલીવાર જોઇ હીત ત્યારે તેમણે મહિલાઓના કપડાં પહેરીને પથ્થર પર ફૂલ ચઢાવ્યા હતા, જેનાથી ત્યાં એક દિવ્ય શક્તિ પ્રકટ થઇ હતી. ત્યારબાદ આ સ્થળે મંદિરનું નિર્માણ કરવામાં આવ્યું. એક માન્યતા એ પણ છે કે કેટલાક લોકો પથ્થર પર નારિયેળ ફોડી રહ્યાં હતા અને એ દરમિયાન પથ્થરમાંથી લોહી નિકળવા લાગ્યું. ત્યારબાદ અહીં પૂજા થવા લાગી. કોટ્ટનકુલગંરા શ્રીદેવી મંદિર કેરળનું એકમાત્ર એવું મંદિર છે, જ્યાં છત બનાવવામાં આવી નથી. શ્રદ્ધાળુઓ અનુસાર મંદિરમાં સ્થાપિત દેવીની મૂર્તિ આપમેળે પ્રકટ થઇ હતી.